《宿沙口赠王北沙二律 其一》
明代·卢楠

谷口寒云拥北沙，柴门深锁待春华。楚骚自合千人诵，汉水犹县八月槎。

贾谊匡君频痛哭，扬雄识字著名家。相逢愧我垂双鬓，潦倒青鐏海日斜。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。